*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*168. számú előterjesztés*

Bátaszék Város Önkormányzat Képviselő-testületének 2025. szeptember 9-én

16 órakor megtartandó rendkívüli ülésére

*Tűzoltólaktanya gépkocsibejárója felújításának támogatására*

|  |
| --- |
| **Előterjesztő:** Dr. Bozsolik Róbert polgármester  **Készítette:** Kondriczné dr. Varga Erzsébet jegyző  **Törvényességi ellenőrzést végezte:** Takaróné dr. Mihó Beatrix  aljegyző  **Tárgyalja:** -- |

**Tisztelt Képviselő-testület!**

# A Tűzoltólaktanya karbantartása, felújítása folyamatosan zajlik. Az elmúlt években többek között pihenőszoba kialakítása, ügyeleti szoba felújítása, vizesblokk felújítása, konyha átalakítása, villamoshálózat részleges korszerűsítése is lezajlott.

# A köztestületi tűzoltóságot fenntartó önkormányzatok Pörböly önkormányzatával kiegészülve sikeres pályázatot nyújtottak be a Versenyképes Járások programra. A megítélt 15 millió forintos támogatásból napelemes rendszer telepítésére, nyílászárók cseréjére és a villamoshálózat felújítására lesz lehetőség. Ezeket a munkákat még 2025-ben szeretnénk megvalósítani Bátaszék önkormányzatának bonyolításával.

# Ezen felújítások mellett sajnos egyéb műszaki felújítás is szükségessé vált a laktanya kapcsán, nevezetesen az elhasználódott és már-már balesetveszélyes gépkocsibejáró felújítása. Az előterjesztés melléklete a műszaki tartalomra vonatkozó költségbecslés. E költségbecslés szerint a kivitelezés várható költsége 1.485.267 Ft. A köztestület 2025. évi költségvetésében az általános tartalék nagysága ugyan fedezetet tudna biztosítani a felújításra, de akkor nem maradna tartalék a hátralévő időszakra.

# A felújítás finanszírozása érdekében a Bátaszéki Önkormányzati Tűzoltóság Köztestület Közgyűlése kezdeményezte, hogy a fenntartó önkormányzatok 1.000.000 Ft lakosságarányos pótbefizetéssel teremtsék meg a pénzügyi feltételeket a kivitelezéshez. Ebben az esetben Bátaszék 653.105 Ft, Alsónyék 72.715 Ft, Báta 159.625 Ft, Bátaapáti 39.230 Ft, Mórágy 75.325 Ft pótbefizetést kellene magára vállalnia, míg a fennmaradó 485.267 Ft-ot a köztestület költségvetéséből biztosítaná.

# A felújítást csak abban az esetben valósítanák meg 2025-ben, ha a fenntartó önkormányzatok biztosítani tudják a pótbefizetést.

Kérem a képviselő-testületet, fentiekre figyelemmel, méltányolva a Köztestület Bátaszék és a környező önkormányzatok lakóiért tett áldozatos munkáját támogassa a Köztestület kérelmét.

**H a t á r o z a t i j a v a s l a t :**

**a Tűzoltólaktanya gépkocsibejárója felújításának támogatására**

Bátaszék Város Önkormányzatának Képviselő-testülete;

1. egyetért a Bátaszéki Önkormányzati Tűzoltóság Köztestület által használt tűzoltólaktanya (Bátaszék Hunyadi u. 44.) gépkocsibejárója felújításával és a felújítás megvalósíthatósága érdekében aBátaszéki Önkormányzati Tűzoltóság Köztestület javára 2025. évben 653.105 Ft pótbefizetést jóváhagy;
2. az a) pontban meghatározott pótbefizetést az önkormányzat 2025. évi költségvetésének általános tartalék kerete terhére biztosítja,
3. felhatalmazza az alpolgármestert a pótbefizetéshez szükséges bizonylatok aláírására.

*Határidő:* 2025. szeptember 30.

*Felelős*: Dr. Somosi Szabolcs alpolgármester

*(*c) pontban foglaltakért)

*Határozatról értesül:* Bátaszéki Önkormányzati Tűzoltóság Köztestület elnöke

KÖH pénzügyi iroda

Irattár